Адметнай фігурай у гісторыі вёскі можна лічыць прадпрымальніка Меера. Багаты яўрэй калісьці адкупіў у Макрыцкага пілараму. Гэта было даволі значнае прадпрыемства. Пачаў дзейнічаць млын. Вытворчасць забяспечвала працай многіх людзей. У час вайны ўся гаспадарка Меера згарэла. У жылым доме пазней была адкрыта першая хата-чытальня. Затым, аж да 90-х, тут размяшчаўся ФАП. Адна частка будынка была аддадзена пад кватэру сям’і настаўніцы. Зараз будыніна належыць уласніку, ідзе рамонт.